google/wiki40b huggingface dataset:
Škoda Holding

Dejiny

V roku 1859 založil gróf Valdštejn v Plzni pobočku svojej zlievárne a strojárne. Vyrábali sa tu zariadenia pre pivovary, cukrovary, bane, parné stroje, kotle, oceľové mostné konštrukcie, zariadenia pre železnice. V roku 1869 továreň odkúpil jej hlavný inžinier (od roku 1866) Emil Škoda, ktorého meno neskôr firma niesla (ako tzv. Škodovy závody). V roku 1899 sa firma transformovala na akciovú spoločnosť a orientovala sa predovšetkým na výrobu zbraní. V tej dobe bola najväčším priemyselným podnikom Rakúsko-Uhorska. Po vzniku Česko-Slovenska v roku 1918 firma rozšírila svoj záber o výrobu rušňov, automobilov, lietadiel, lodí atď. V tej dobe pracovalo v Škodovke viac ako 35 000 zamestnancov. V roku 1925 bola začlenená firma Laurin & Klement.
Počas druhej svetovej vojny bol podnik súčasťou nacistickej vojenskej výroby a pri nálete spojeneckých bombardérov v apríli 1945 bolo zničených viac ako 70 % továrne. Po vojne bol koncern zoštátnený a boli od neho oddelené niektoré časti (napr. automobilka v Mladej Boleslavi, letecká továreň v Prahe). Podnik sa zameriaval hlavne na ťažké a dopravné strojárstvo, hlavne pre trhy krajín východného bloku. Len do Sovietskeho zväzu bolo v období rokov 1957 až 1989 vyvezených viac ako 2 400 elektrických rušňov. V rokoch 1951 – 1953 niesol podnik meno „Závody V. I. Lenina“.
Po roku 1989 prebehla privatizácia bez spojenia so zahraničným partnerom, minoritným vlastníkom Škody a generálnym riaditeľom sa stal podnikateľ Lubomír Soudek. Pod jeho vedením začala Škoda rozširovať svoje výrobné aktivity (napr. nákupom automobiliek Tatra a LIAZ, výstavbou továrne na výrobu nápojových plechoviek z hliníkových zliatin). Táto expanzia skončila kumulovanou stratou 13 miliárd korún. Situácia Škody bola tak vážna, že jej dokonca hrozil bankrot. Soudek bol súdený pre podozrenie z nelegálneho obohatenia.
V roku 1999 sa podarilo uzavrieť dohodu s veriteľskými bankami a spoločnosť stabilizovať. V apríli 2000 bola založená akciová spoločnosť Škoda Holding, ktorá jednotlivé dcérske spoločnosti zastrešovala. V roku 2003 získala stopercentný podiel v holdingu holandská skupina Appian Group, ktorá zahájila ďalšiu reštrukturalizáciu s cieľom zamerať sa na dva hlavné výrobné odbory – klasickú energetiku a dopravné strojárstvo. Vlastnícka štruktúra Appian Group je neznáma. Dnes má Škoda približne 3 800 zamestnancov.
V roku 2009 spoločnosť Škoda Holding predala za 11,5 mld. Kč 100% podiel vo svojej divízii Škoda Power juhokórejskej firme Doosan Heavy Industries & Construction.
20. septembra 2010 bolo oznámené, že podnik Škoda Transportation (pod ktorý patrí i Škoda Electric, ostravská Škoda Vagonka, šumperská Pars nova a plzenské MOVO) predala skupina Appian štyrom fyzickým osobám: dvom manažérom spoločnosti Appian (Marek Čmela a Jiří Diviš) a dvom manažérom Škody Holding (Tomáš Krsek a Michal Korecký). Noví vlastníci oznámili, že uvažujú o uvedení akcií spoločnosti na burzu.
Európska cesta tehlovej gotiky

Európska cesta tehlovej gotiky (nem. Europäische Route der Backsteingotik, EuRoB) je turistická trasa, ktorá pokrýva európske mestá s tehlovou gotickou architektúrou v celkom troch krajinách okolo Baltského mora. Ide o tieto krajiny: Dánsko, Nemecko a Poľsko.
Na trase sú gotické kostoly, kláštory, brány, veže a radnice v mestách, ktoré vo svojej histórii boli spojené s Hanzou.
Európska cesta tehlovej gotiky je spolufinancovaná Európskou úniou z Európskeho fondu regionálneho rozvoja v rámci Interreg.
Nemecký idealizmus

Nemecký idealizmus alebo nemecký klasický idealizmus je klasická etapa vývinu nemeckej filozofie; filozofia Hölderlina, Fichteho, Schellinga a Hegela, ktorí sa vracali späť pred Kantov kritický idealizmus a opäť začali argumentovať metafyzicky.
Krvavá pani

Dej

Krvavá pani sa začína úvodným slovom slovenskej herečky Jely Lukešovej. Rozprávkovo spracovaný film vychádza z legendy o Čachtickej pani, ktorá sa údajne kúpala v krvi panenských dievčat, aby si zachovala večnú mladosť a krásu.
Príbeh sa odohráva na Čachtickom hrade, v ktorom žije krásna Alžbeta Báthoryová. Všetci ju majú veľmi radi, dokonca aj zvieratká sa vždy tešia, keď ju vidia. Čachtická pani je ku každému milá, prívetivá a svojim ľuďom je oddanou panovníčkou. 
V jeden deň sa vyberie na prechádzku do neďalekého lesa. Stretne tu mnohé zvieratká, ktoré si pre ňu pripravili rôzne predstavenia. Alžbeta je šťastná, pospevuje si a zbiera kvetinky. Zanedlho však začne pršať. Nevie kam sa má ukryť, no neďaleko nájde drevený domček, v ktorom ju prichýli mladý muž. Alžbeta si vyzlečie mokré šaty a vyčerpaná si ľahne do postele. Keďže ochorie, nejaký čas tu musí ostať, kde sa o ňu mladík stará, až kým sa nezotaví. 
Zatiaľ čo sa ona lieči niekde v neznámom domčeku hlboko v lese, na hrade je vyhlásený smútok. Obyvatelia podhradia a služobníctvo sú nešťastní a myslia si, že Alžbeta niekde v lesoch zahynula. Keď čachtická pani vyzdravie, chce sa vrátiť na hrad. Mladý muž, ktorý sa o ňu staral sa do nej zaľúbi a ona mu svoju lásku opätuje tým, že mu daruje svoje srdce. Ale od chvíle, keď príde o svoje srdce, stane sa chladnou a neľútostnou. Po ceste domov začne ubližovať zvieratkám a ničiť všetko živé naokolo. Po návrate na hrad ju všetci nadšene vítajú, ale iba do chvíle, keď si začnú uvedomovať jej zlobu a citový chlad.
Jeden deň si Alžbeta zavolá do svojej komnaty služobnú, aby ju učesala. Tá ju nešťastnou náhodou silnejšie poťahá za vlasy, za čo ju Alžbeta fyzicky potrestá. Krv dievčiny potriesni Báthoryčkinu ruku. V tejto osudovej chvíli pocíti omladzujúce účinky krvi a od toho okamihu nechá svojho pomocníka vraždiť mladé panny, v ktorých krvi sa kúpe, aby si zachovala večnú mladosť a krásu. V dedine tak mizne čoraz viac mladých žien. Keď už ani to nestačí, Báthoryčka nechá vybudovať tajnú podzemnú miestnosť, do ktorej láka aj mužov a následne ich tiež nechá zavraždiť. Jednému z nich sa však podarí utiecť. O desivých zážitkoch porozpráva dedinčanom, ktorí sú čoraz viac vystrašení. Správa o Alžbetinom konaní a chladnom správaní sa donesie aj do uší mládencovi, ktorý ju kedysi v lese zachránil. Rozhodne sa ju navštíviť a vrátiť jej darované srdce. Alžbeta ho však udrie a srdce hodí na zem, kde ho uchmatne pes. Mládenec psa zahubí a s Báthoryčkiným srdcom sa poberie preč.
Alžbetu nakoniec za jej hrozné činy odsúdia na smrť zamurujú do veže. Jej milý sa však nakoniec vráti, prenikne do jej väzenia a opäť jej vráti srdce. Hoci Alžbetu smrť neminie, na tvári sa jej zjaví úsmev. Film sa končí záberom na dva kvety, ktoré symbolizujú lásku hlavných hrdinov.

Ocenenia

V roku 1981 Viktor Kubal získal za film Krvavá pani cenu Jiřího Trnku v súťaži animovaného filmu na 21. filmovom festivale pre deti Gottwaldov (súčasný Zlín).
Frémécourt

Poloha

Obec má rozlohu 4,28 km². Najvyšší bod je položený 168 m n. m. a najnižší bod 80 m n. m.

Obyvateľstvo

Počet obyvateľov obce je 543 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vláda Slovenskej republiky od 22. marca 2018

Kultúra

Rok 2019 vláda, na návrh ministerstva kultúry, vyhlásila za Rok M. R. Štefánika.

Zmeny v obsadení postov vo vláde

Prvá zmena sa udiala len necelý mesiac po vymenovaní vlády, keď na svoje miesto rezignoval minister vnútra Tomáš Drucker. Jeho nástupkyňou sa stala dovtedajšia štátna tajomníčka rezortu Denisa Saková. Tento krok vyvolal v časti verejnosti aj opozície pobúrenie, keďže ju považujú za pravú ruku niekdajšieho ministra Roberta Kaliňáka, keďže pôsobila 10 rokov pod jeho vedením. Ďalšia zmena sa udiala až takmer po roku, keď z kresla ministra financií odišiel Peter Kažimír, ktorý sa stal novým guvernérom Národnej banky Slovenska. Novým ministrom sa následne stal dovtedajší predseda parlamentného výboru pre financie a rozpočet Ladislav Kamenický.
Pradines (Corrèze)

Poloha

Obec má rozlohu 19,59 km². Najvyšší bod je položený 907 m n. m. a najnižší bod 599 m n. m.

Obyvateľstvo

Počet obyvateľov obce je 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jalognes

Poloha

Obec má rozlohu 28,09 km². Najvyšší bod je položený 239 m n. m. a najnižší bod 172 m n. m.

Obyvateľstvo

Počet obyvateľov obce je 279 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chervey

Poloha

Obec má rozlohu 13,28 km². Najvyšší bod je položený 320 m n. m. a najnižší bod 192 m n. m.

Obyvateľstvo

Počet obyvateľov obce je 187 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaroslav Scholtz

Životopis

Zakladateľ a primár gynekologického oddelenia nemocnice v Banskej Bystrici (1. júna 1953-13. apríla 1976). Krajský odborník v oblasti starostlivosti o matku a dieťa. Pod jeho vedením sa začali v Banskej Bystrici na gyn.-pôrod. oddeleniach zriaďovať špeciálne ordinariáty (od 1965). Venoval sa zdravotníckej osvete a odbornej prednáškovej činnosti.
Operačná pamäť

Operačná pamäť (jednoducho "pamäť počítača“) počítača je pamäťou, v ktorej sa ukladajú dáta, ktoré procesor počítača momentálne nespracováva, ale budú potrebné neskôr.
Veľkou prednosťou operačnej pamäte oproti ostatným druhom pamätí (napr. oproti pevnému disku) je jej rýchlosť. Dáta do nej totiž možno uložiť/z nej načítať niekoľkonásobne rýchlejšie, ako by to bolo možné napríklad pri použití pevného disku. Procesor a ostatné komponenty počítača, ktoré sa potrebujú k uloženým informáciám dostať, tak nemusia na prístup k nim príliš dlho čakať.  
Operačná pamäť je štruktúrovaná pomocou stĺpcov a riadkov. Do oblastí, ktoré vznikli takýmto rozdelením pamäte sa zmestí len určité množstvo údajov. Operačná pamäť každého počítača je energeticky závislá, čo v praxi znamená, že po prerušení dodávky elektrického prúdu alebo po vypnutí počítača, sa všetky údaje, ktoré obsahovala, vymažú. Príčinou tejto energetickej závislosti sú použité moduly operačnej pamäte. Ich nahradenie inými modulmi, ktoré by boli energeticky nezávislé (tzv. MRAM moduly) však v súčasnosti ešte nie je možné. Takéto moduly sú totiž príliš pomalé a to by znižovalo výkon počítačov.
Operačnú pamäť nájdeme v počítači najčastejšie v podobe pamäťového modulu. Časom sa podarilo vyrobiť niekoľko druhov operačných pamätí. Hlavne v 90-tych rokoch prevažovali pamäte s označením SIMM ale objavovala sa aj tzv. EDO-RAM pamäť. V dnešných počítačoch nájdeme prevažne moduly s označením DIMM, SDR, DDR. Najnovším typom operačnej pamäte je DDR4-SDRAM.
Criquiers

Poloha

Obec má rozlohu 23,55 km². Najvyšší bod je položený 245 m n. m. a najnižší bod 164 m n. m.

Obyvateľstvo

Počet obyvateľov obce je 675 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Giuseppe Arcimboldo

Životopis

Uprostred 16. storočia debutoval s mladíckymi prácami vrátane návrhov pre okná a tapisériami pre katedrály v Miláne a Monze a fresky pre katedrálu v Como. 
Po viacerých ponukách z dvora Ferdinanda I. prijal v roku 1562 funkciu dvorného portrétistu, počas vlády Maxmiliána II. mal za úlohu organizovať slávnostné sprievody a hry a cisár Rudolf II., na dvore ktorého pôsobil v rokoch 1562-1587, mu udelil za jeho fantastické obrazy zostavené z rastlín, živočíchov a vecí šľachtický titul a erb. 
Vynašiel typ podobizne, skladajúcej sa z maľovaných zvierat, kvetín, ovocia a predmetov komponovaných do podoby ľudskej hlavy. Niektoré obrazy sú satirické portréty osobností z dvora, iné sú alegorické personifikácie. Vytvoril cykly Štyri ročné obdobia, ako aj známy portrét cisára Rudolfa II., ktorého stvárnil ako rímskeho boha pravidelného striedania ročných období.
Arcimboldov štýl bol mnohokrát napodobňovaný v ďalších storočiach a je niekedy ťažké priradiť ho. Bol v ňom videný akýsi predchodca surrealizmu 20. storočia, ale skôr by mal byť chápaný v súvislosti s koncom renesancie. 
Bola to doba, kedy ľudia (zberatelia a vedci rovnako) začínali venovať viac pozornosti prírode. Arcimboldo naozaj vytvoril fantastický obraz dvora v Prahe, ďalej navrhoval kostýmy, vytváral situované návrhy a ozdoby. Cisár Rudolf II. mu zveril za úlohu skúmanie a kúpu umeleckých diel a prirodzených kuriozít a zadal mu množstvo zákaziek na obrazy. 
V roku 1587 sa Arcimboldo vrátil do Milána, ale zostal v kontakte s cisárom. Ku koncu svojho života poslal cisárovi jeho výstredný portrét v podobe boha Vertumnusa.
Najslávnejšou Arcimboldovou kresbou je jeho autoportrét, ktorý prezrádza zmysel pre noblesu, tajomnosť a pýchu. 
Arcimboldo vraj vynikol aj ako staviteľ hydraulických strojov, vynašiel spôsob, ako zaznamenávať hudbu pomocou farieb a vytvoril šifrovaný kód.
Viger (Hautes-Pyrénées)

Poloha

Obec má rozlohu 3,37 km². Najvyšší bod je položený 1 160 m n. m. a najnižší bod 385 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Askanios (syn Priama)

Askanios (starogr. Ἀσκάνιος – Askanios) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Askanios patril medzi ďalších jeho synov, ktorých mal s inými manželkami, alebo družkami.
Godiva

Godiva (alebo Godgifu, † okolo roku 1085) bola anglosaská šľachtičná v 11. storočí.
V roku 1043 založil knieža Leofrik a jeho manželka Godiva benediktínske opátstvo, ktoré obdarili veľkým bohatstvom.

Legenda

Legenda okolo Godivy z 13. storočia vraví, že aby primäla knieža Leofrika znížiť dane obyvateľov Coventry, tak cez celé mesto precválala na koni nahá, zahalená len svojimi vlasmi. Leofrik, uchvátený jej odvahou, nato zrušil dane, okrem daní na kone.
Od roku 1678 v Coventry túto mýtickú jazdu oslavujú procesiou mestom.
V 17. storočí bola legenda ozvláštnená: Len jediný občan sa odvážil pozrieť na túto jazdu a nato oslepol.

Výskyt motívu

Alfred Tennyson napísal roku 1842 báseň opisujúcu túto legendu. Existuje aj niekoľko malieb, napríklad od anglického preraffaelistu Johna Colliera (1898), alebo od Salvadora Dalího (1971). Lady Godiva sa dokonca objavuje v piesni "Don't Stop Me Now" od Queen.
Vysielač Szabad-hegy

Vysielanie

V súčasnej dobe je možné z vysielača prijímať:
Pougues-les-Eaux (obec)

Poloha

Obec má rozlohu 12,72 km². Najvyšší bod je položený 293 m n. m. a najnižší bod 169 m n. m.

Obyvateľstvo

Počet obyvateľov obce je 2 429 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Parta (kroj)

Parta je tradičná súčiastka ľudového krojového odevu. Označuje bohato ozdobenú čelenku, ktorú smeli nosiť len dospelé slobodné dievčatá počas významných príležitostí. Základ party tvoril pás lepenky stočený do kruhu, ktorý bol obšitý textilom. Naň boli našité korálky či čipky. V niektorých regiónoch boli súčasťou party aj viaceré stuhy rôznych dĺžok, ktoré viseli okolo tváre alebo dolu chrbtom. Vo väčšine regiónov nevesty používali partu počas sobáša a následnej veselice. Od začepčenia ju už vydaté ženy nemohli nosiť, ich každodennou pokrývkou hlavy sa až do konca života stal čepiec.
Costa Concordia

Stavba a opis

Costa Concordia bola postavená talianskou spoločnosťou Fincantieri v jej lodenici Sestri Ponente v roku 2005 a spoločnosťou Costa Cruises bola predaná v roku 2006. Loď má celkovo 17 palúb. Pojme až 3000 cestujúcich, o ktorých sa stará 1100 členov posádky. Na palube sa nachádza 1500 kajút pre pasažierov, z toho 563 izieb a apartmány majú vlastný balkón. Pre pohodlie a zábavu cestujúcich slúži napríklad päť reštaurácií, 13 barov, štyri bazény, kúpele, športoviská, kino, divadlo, kasíno či diskotéka.
Condé-sur-Seulles

Poloha

Obec má rozlohu 2,44 km². Najvyšší bod je položený 90 m n. m. a najnižší bod 35 m n. m.

Obyvateľstvo

Počet obyvateľov obce je 232 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viefvillers

Poloha

Obec má rozlohu 4,09 km². Najvyšší bod je položený 182 m n. m. a najnižší bod 149 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Náhla brušná príhoda

Náhla brušná príhoda (NPB; iné názvy: akútna brušná príhoda, akútne brucho, akútny abdomen) je náhla, silná bolesť brucha trvajúca menej ako 6 hodín. Je charakterizovaná rýchlym (náhlym) začiatkom spravidla za plného zdravia pacienta a rýchlym priebehom. Pri oneskorenej alebo nesprávnej liečbe ohrozuje pacienta závažným poškodením zdravia, prípadne hrozí smrť. Z toho plynie potreba rýchleho stanovenia správnej diagnózy, na základe ktorej sa neodkladne uskutočnia potrebné liečebné opatrenia - v ich rámci veľmi často operačné riešenie príčiny NPB a/alebo jej dôsledkov.
Justine-Herbigny

Poloha

Obec má rozlohu 11,77 km². Najvyšší bod je položený 179 m n. m. a najnižší bod 79 m n. m.

Obyvateľstvo

Počet obyvateľov obce je 167 obyvateľov (2009).
Graf vývoja obyvateľstva:
Zdroje: INSEE
Kostol svätého Jána Nepomuckého na Skalke

Kostol svätého Jana na Skalke je kostol v Prahe, v Novom Měste, v ulici Na Slupi (pod Karlovým námestím neďaleko Albertova).

Dejiny

Barokový kostol bol postavený medzi rokmi 1730 – 1739 podľa Kiliána Ignáce Dientzenhofera. Významnou a neprehliadnuteľnou súčasťou stavby sú dve veže (tie však nie sú z pohľadu od Vltavy vidieť, lebo ich zatieňuje kláštor Emauzy). V interiéri je dôležitá hlavne nástropná freska Apotheosy svätého Jána Nepomuckého z roku 1748 a drevený model sochy taktiež sv. Jána Nepomuckého, ktorá je dnes umiestnená na Karolovom moste. Do kostola vedie schodisko, ktoré vzniklo vo veľmi stiesnenom priestore pred kostolom v roku 1776, sochy k nemu boli umiestnené o štyri roky neskôr.
Zygmunt Krasiński

Život

Narodil sa v roku 1812 v Paríži. Študoval právo vo Varšave, a neskôr v Ženeve, kde poznal Adama Mickiewicza. Zaujímal sa hlavne o literatúru a európsku filozofiu. Najväčší vplyv na jeho zmýšľanie a celý život mal jeho otec, Wincenty Krasiński - napoleónsky generál, a neskôr lojálny poddaný ruského cára. Okrem vzbury ešte mladého básnika nikdy sa mu nepodarilo vymaniť spod vplyvu otca, ktorý ovplyvňoval jeho politické názory, ako aj osobný život (vynútil si jeho manželstvo z Elizou Branickou, napriek láske básnika k Delfíne Potockej). Krasiński nikdy neukončil štúdiá - rezignoval na ne po tom, ako mu otec zabránil zúčastniť sa na vlasteneckej demonštrácii. Utiekol z domova, aby sa aspoň čiastočne uvoľnil spod vplyvu otca. Žil hlavne vo Francúzska a v Taliansku.

Dielo

Prvé literárne pokusy začal ešte vo Varšave, avšak meno si získal až po napísaní Nebožskej Komédie v roku 1835. Do jeho najväčších prác okrem Nebožskej komédie patria: Irydión (1836), Agaj-Han (1834) a tiež Žalmy budúcnosti (1844-1848). V Krasińského tvorbe jasne cítiť vplyv jeho otca v najmä v dilemách a rozkolísanosti osoby hlavného hrdinu na tému zmyslu ozbrojených povstaní a ozbrojeného boja o samostatnosť (Krasiński sa domnieval, že problém samostatnosti Poľska leží v rukách prozreteľnosti). Často sa objavujú tiež motívy späté z mesianistickým prúdom. Krasińského diela získali uznanie hlavne vďaka mýlnej interpretácii. Súdobí básnici sa domnievali, že vyzýva do ozbrojeného zápasu, zatiaľ čo sám básnik bol jeho odporcom.
Sústredená pozornosť na otázky reflexívnej básnickej výpovede vtlačila jeho dielu črty orginality a umeleckej sugestívnosti. Dodnes v nich možno obdivovať silu básnického výrazu, malebnosť poetickej dikcie a svojráznosť myšlienok, zaodetých do precíznej formy básnickej výpovede, ktorými obohatil nielen poľskú, ale aj svetovú literárnu tvorbu.
Zygmunt Krasiński zomrel v roku 1859 v Paríži. Po smrti boli jeho telesné pozostatky prevezené do Opinogóry neďaleko Ciechanowa, kde sa teraz nachádza múzeum romantizmu.
Silometal

Dejiny

Spoločnosť bola založená 30. októbra 1992 so základnými imaniami 120 000 SKK šiestich vlastníkov. Transformáciou a privatizáciou prevzala strojársky závod Strojstav Sečovce zriadený v roku 1966. Podľa údajov z roku 1998 vo firme pracovalo 158 zamestnancov a 95 % produkcie smerovalo na export.
4. júla 2006 prevzal 100-percentný podiel v spoločnosti Ing. Klaus Ostmann, ktorý bol jedným zo spoločníkom od roku 1993 a 3. júla 2008 sa druhým spoločníkom stal Ing. Karl Francois Frederik Louis Andre Ostmann. Obaja sú podnikateľmi z Darmstadtu v Nemecku.
28. marca 2012 došlo v podniku k smrteľnému pracovnému úrazu, keď 48-ročného pracovníka usmrtil náklad štyroch plechov uvoľnený z vežového žeriavu. V roku 2013 spoločnosť zamestnávala 100 – 149 pracovníkov.
Cussy-la-Colonne

Poloha

Obec má rozlohu 6,09 km². Najvyšší bod je položený 563 m n. m. a najnižší bod 428 m n. m.

Obyvateľstvo

Počet obyvateľov obce je 54 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Esa Tikkanen

Hráčska kariéra

Pred príchodom do NHL hrával za klub HIFK Helskinki. V roku 1983 si ho v drafte vybral klub Edmonton Oilers. V tíme sa presadil a jeden čas hrával s dvojicou Wayne Gretzky a Jari Kurri. 17. marca 1993 bol vymenený do klubu New York Rangers, opačným smerom putoval Doug Weight. Neskôr hrával za kluby St. Louis Blues, krátko hral za New Jersey Devils, Vancouver Canucks, Florida Panthers a Washington Capitals.
Gravesova-Basedowova choroba

Gravesova-Basedowova choroba je autoimunitná choroba štítnej žľazy. Dochádza pri nej k tvorbe stimulačných protilátok a je zvýšená tvorba hormónov tyroxínu a trijódtyronínu. Postihuje najmä ženy v strednom veku, 4 až 5-krát častejšie ako mužov. Gravesova-Basedowova choroba je silne geneticky podmienená.

Vznik

Štítna žľaza je pre život človeka nevyhnutný orgán. Vytvára hormóny, ktoré ovplyvňujú príjem potravy, energie, stimulujú rast a vývoj. Jej znížená (hypotyreóza) alebo zvýšená (hypertyreóza) činnosť má preto vplyv na celý organizmus. Gravesova-Basedowova choroba sa klinicky prejavuje abnormálne zvýšenou funkciou štítnej žľazy.
Jež túlavý

Rozšírenie

Obýva Alžírsko, Francúzsko, Líbyu, Maltu, Maroko, Španielsko a Tunisko. O tomto druhu je známych málo informácií aj keď najčastejší druh domáceho ježka je kríženec Atelerix albiventris a Atelerix algirus. Tento druh pôvodom z Afriky, bol introdukovaný aj do ostatných krajín, napr. Francúzsko, Španielsko (Kanárske ostrovy, Baleáry). Zo štyroch druhov ježov, žijúcich v Afrike, je tento druh jediný, ktorý žije aj mimo tohto kontinentu.

Opis

Podobá sa na európskeho ježa tmavého. Je menší ako európsky s dĺžkou od 200 do 250 mm. Je však väčší ako ostatné africké druhy, má dlhší rypák, končatiny a je rýchly bežec. Jeho tvár je bledá, končatiny a hlava je hnedá. Podbruško máva viaceré farby, najmä hnedé alebo biele. Má výrazne viditeľné uši. Telo je pokryté slabými ostňami bielo hnedými ostňami. Od podobných druh ho najlepšie rozlišuje absencia ostňov na vrchu hlavy, čo znamená že ostne na hlave nerastú do špica.
Často sú napádané kliešťami a blchami.

Biotop

O jeho biotope nie je veľa známe. Bol nájdený v stredozemských ihličnatých a zmiešaných lesoch a horských oblastiach Španielska a Afriky. V Severnej Afrike žije na území Maroka a Líbye, ale nedokáže prežiť v suchých púštnych oblastiach. V oblastiach svojho výskytu sa často nachádza aj v záhradách a parkoch.

Rozmnožovanie

Tehotenstvo trvá od 30 do 40 dní. Samica vrhne 3 až 10 mláďat. Dokáže vrhnúť dvakrát do roka. Mláďatá vážia od 12 do 20 g. Obdobie rozmnožovania trvá od októbra do marca. Jedince sexuálne dospievajú približne v 8. až 10. týždni a nevytvárajú páry na celý život.
Remies

Poloha

Remies má rozlohu 8,98 km². Najvyšší bod je položený 88 m n. m. a najnižší bod 52 m n. m.

Obyvateľstvo

Remies má 240 obyvateľov (2009).
Graf vývoja obyvateľstva:
Zdroje: INSEE
Byzantológia

Byzantológia je náuka o byzantskej kultúre a histórii.
Známy slovenský byzantológ bol napríklad Alexander Avenarius, z českých napr. František Dvorník.